stanford-oval/wikipedia huggingface dataset:
โรงเรียนเมืองสุราษฎร์ธานี
การแข่งขันกีฬาสี (หนองบัวเกมส์) > ปีการศึกษา 2566

สีแดง โกเมนปทุมมาศ
สีชมพู อุทุมพรพลอยพรรณ
สีเขียว มาลินทร์มรกต
สีฟ้า กมลาศไพลิน
สีแสด บงกชประภัสสร
การแข่งขันกีฬาสี (หนองบัวเกมส์) > ปีการศึกษา 2565

สีแดง โกเมนปทุมมาศ
สีชมพู อุทุมพรพลอยพรรณ
สีเขียว มาลินทร์มรกต
สีฟ้า กมลาศไพลิน
สีแสด เรืองยศบุษกร
การแข่งขันกีฬาสี (หนองบัวเกมส์) > ปีการศึกษา 2562

สีแดง เลือดอโยธยา
สีชมพู ทักษิณาโนราศิลป์
สีเขียว โขนพระพันปี
สีฟ้า มหาเทพไอยรา
การแข่งขันกีฬาสี (หนองบัวเกมส์) > ปีการศึกษา 2561

สีแดง หิมพานต์
สีชมพู พาหุยุทธศิลป์
สีเขียว วนาหิมาพาลัย
สีฟ้า ยุทธนาวี
การแข่งขันกีฬาสี (หนองบัวเกมส์) > ปีการศึกษา 2560

สีแดง เทวนคร
สีชมพู ชนกธราดล
สีเขียว เอกบรมราชันย์
สีฟ้า ฟ้าครองเมือง
การแข่งขันกีฬาสี (หนองบัวเกมส์) > ปีการศึกษา 2559

สีแดง เพลิงยักษา
สีชมพู ชมพูผกามาศ
สีเขียว ผู้ชนะสิบทิศ
สีฟ้า Mission blue
ชมรมศิษย์เก่า > ชมรมศิษย์เก่าโรงเรียนเมืองสุราษฎร์ธานี รุ่น 22 (ใยบัว)

ชมรมศิษย์เก่าโรงเรียนเมืองสุราษฎร์ธานี รุ่น 22 (ใยบัว) เกิดขึ้นจากความร่วมมือของ สมาชิกศิษย์เก่า คณะคุณครู อาจารย์ บุคลากรทางการศึกษาโดยมีวัตถุประสงค์ร่วมกันคือ เป็นการรวมกลุ่มกันเพื่อพบปะพูดคุย ติดต่อ ประสานงานกัน แลกเปลี่ยนความคิดในการพัฒนาโรงเรียน ภายใต้แนวทางของสมาชิกชมรมศิษย์เก่า เพื่อเชื่อมความรัก ความสมัครสมาน สามัคคี และยังเป็นการรวมกลุ่มกัน เพื่อที่จะทำงานจิตอาสาบำเพ็ญประโยชน์ แก่สังคม และแก่ประเทศชาติ เพื่อธำรงไว้ซึ่งเกียรติยศและศักดิ์ศรีความเป็นศิษย์ที่ดีของโรงเรียนเมืองสุราษฎร์ธานี
แหล่งข้อมูลอื่น

โรงเรียนเมืองสุราษฎร์ธานี
ชมรมศิษย์เก่าโรงเรียนเมืองสุราษฎร์ธานี รุ่น 22 (ใยบัวแก้ว)
ภาพถ่ายทางอากาศของ โรงเรียนเมืองสุราษฎร์ธานี
↑  -คู่มือนักเรียนและผู้ปกครองโรงเรียนเมืองสุราษฎร์ธานี 2560

-หนังสือพิธีมอบห้องพยาบาล ครูนวลช้อย ทีปะปาล
ตราสัญลักษณ์ของชมรมฯ
มาริอันน์ เบอร์นาดอตต์

| มาริอันน์ เบอร์นาดอตต์ |
| --- | --- |
มาริอันน์ เบอร์นาดอตต์เมื่อปี พ.ศ. 2562
เกิด: กุลลัน มาริอันน์ ลินด์เบรย์ 15 กรกฎาคม พ.ศ. 2467 (100 ปี) เฮลซิงบอรย์ ประเทศสวีเดน
ตำแหน่ง: เคาน์เตสแห่งวิสบอรย์
คู่สมรส: กาเบรียล จาง (พ.ศ. 2483–2500) ซิกวาร์ด เบอร์นาดอตต์ (พ.ศ. 2504–2545)
บุตร: โรเบิร์ต กาเบรียล จาง ริชาร์ด อันทวน จาง มารี กาบรีเย จาง
บิดามารดา: เฮลเก ลินด์เบรย์ (บิดา) ธือรา ดาห์ลมัน (มารดา)
| ธรรมเนียมยศของ มาริอันน์ เบอร์นาดอตต์ |
| --- | --- |
ตราประจำตัว
การเรียน: The Lady   (ท่านผู้หญิง)
การแทนตน: กระผม/ดิฉัน
การขานรับ: Your Lady (ขอรับ/เจ้าค่ะ)
มาริอันน์ เบอร์นาดอตต์ เคาน์เตสแห่งวิสบอรย์ หรือชื่อเดิมว่า กุลลัน มาริอันน์ ลินด์เบรย์ (สวีเดน: Gullan Marianne Lindberg; 15 กรกฎาคม พ.ศ. 2467) เป็นนักแสดงหญิงชาวสวีเดน มีชื่อในการแสดงว่า มาริอันน์ ลินด์เบรย์ (Marianne Lindberg) และ มาริอันน์ จาง-ลินด์เบรย์ (Marianne Tchang-Lindberg) เธอสมรสหนที่สองกับซิกวาร์ด เบอร์นาดอตต์ อดีตเจ้าชายแห่งสวีเดน และปัจจุบันเธอเป็นสมาชิกพระราชวงศ์สวีเดนที่มีอายุมากที่สุด
เธอให้การสนับสนุนงานเกี่ยวกับการรักษาภาวะอ่านไม่เข้าใจ ผู้ทุพพลภาพ การรักษาดวงตาของเด็ก รวมทั้งอุปถัมภ์ด้านศิลปะ
ประวัติ

มาริอันน์ เป็นบุตรสาวของเฮลเก ลินด์เบรย์ กับธือรา ดาห์ลมัน น้องสาวคนหนึ่งของเธอชื่อ อิลวา (Ylwa) เป็นภริยาของบิกกี จักรพตี (Bicky Chakraborty) เจ้าของกิจการโรงแรมหลายแห่งในสวีเดน เข้ารับการศึกษาจากโรงเรียนสอนการแสดงดรามาเทนส์อีเลฟสโกลา (Dramatens elevskola) เมื่อปี พ.ศ. 2488-91 ครั้นสำเร็จการศึกษาเธอจึงเข้าสู่การเป็นนักแสดง โดยใช้ชื่อสำหรับการแสดงว่า มาริอันน์ ลินด์เบรย์ และออกแสดงที่โรงละครหลวงในสต็อกโฮล์มเป็นระยะเวลา 11 ปี ใน พ.ศ. 2526 เธอสำเร็จการศึกษาปริญญาสาขาประวัติศาสตร์ศิลป์วิทยาจากมหาวิทยาลัยสต็อกโฮล์ม และทำงานให้กับเอดวิน เออหร์สเตริม (Edvin Öhrström) ซึ่งเป็นช่างทำแก้วและประติมากร
เธอสมรสครั้งแรกกับกาเบรียล จาง (Gabriel Tchang) บุตรของเอกอัครราชทูตจีนประจำกรุงสต็อกโฮล์ม ทั้งสองมีบุตรด้วยกันสามคน ได้แก่
โรเบิร์ต กาเบรียล จาง (พ.ศ. 2491–2555)
ริชาร์ด อันทวน จาง (พ.ศ. 2493–2494)
มารี กาบรีเย จาง ลาเกร์เกรน (พ.ศ. 2496)
เธอสมรสครั้งที่สองกับซิกวาร์ด เบอร์นาดอตต์ เคานต์แห่งวิสบอรย์ อดีตเจ้าชายแห่งสวีเดน เมื่อวันที่ 30 กรกฎาคม พ.ศ. 2504 เธอจึงมีบรรดาศักดิ์เป็น เคาน์เตสแห่งวิสบอรย์ ตามสวามี เพราะสามีได้รับการสถาปนาบรรดาศักดิ์ดังกล่าวจากแกรนด์ดัชเชสชาร์ล็อตแห่งลักเซมเบิร์ก ตั้งแต่วันที่ 2 กรกฎาคม พ.ศ. 2494 เป็นต้นมา แต่ราชสำนักสวีเดนไม่ยอมรับในบรรดาศักดิ์ดังกล่าว
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มาริอันน์ เบอร์นาดอตต์
เลดีโรส กิลแมน

| เลดี โรส กิลแมน |
| --- | --- |
โรส วิกตอเรีย บริจิตต์ หลุยส์ กิลแมน
เกิด: 1 มีนาคม พ.ศ. 2523 (44 ปี) ลอนดอน ประเทศอังกฤษ สหราชอาณาจักร
องค์การ: ราชวงศ์วินด์เซอร์
คู่สมรส: จอร์จ กิลแมน
บุตร: 2 คน
บิดามารดา: เจ้าชายริชาร์ด ดยุกแห่งกลอสเตอร์ บริจิตต์ ดัชเชสแห่งกลอสเตอร์
| ธรรมเนียมยศของ เลดีโรส กิลแมน |
| --- | --- |
การเรียน: The Lady (ท่านหญิง)
การแทนตน: กระผม/ดิฉัน
การขานรับ: Your Lady (ขอรับ/เจ้าค่ะ)
เลดีโรส กิลแมน (อังกฤษ: Rose Gilman; 1 มีนาคม พ.ศ. 2523) เป็นพระธิดาคนเล็กในเจ้าชายริชาร์ด ดยุกแห่งกลอสเตอร์ และบริจิตต์ ดัชเชสแห่งกลอสเตอร์ เลดีโรสเกิด ณ โรงพยาบาลเซนต์แมรี เขตแพดดิงตัน กรุงลอนดอน และเข้าศึกษาเล่าเรียนในโรงเรียนเซนต์จอร์จ เมืองแอสค็อต ปัจจุบันอยู่ในอันดับที่ 38 ของลำดับการสืบราชบัลลังก์อังกฤษ
ในวันที่ 16 พฤศจิกายน พ.ศ. 2550 สำนักพระราชวังเคนซิงตันได้ออกประกาศการหมั้นหมายระหว่างเลดีโรส วินด์เซอร์ กับจอร์จ กิลแมน บุตรชายของนายปีเตอร์ กิลแมน และนางกิลเลียน กิลแมน หลังจากการอภิเษกสมรส เลดีโรสจะเปลี่ยนนามสกุลใหม่เป็นเลดีโรส กิลแมน
แหล่งข้อมูลอื่น

Lady Rose Windsor เก็บถาวร 2006-05-11 ที่ เวย์แบ็กแมชชีน
Engagement of Lady Rose Windsor เก็บถาวร 2008-09-07 ที่ เวย์แบ็กแมชชีน
| ก่อนหน้า |  | เลดีโรส กิลแมน |  | ถัดไป |
| --- | --- | --- | --- | --- |
| เลดีดาวีนา ลิวอิส |  |   ลำดับการสืบสันตติวงศ์  ราชบัลลังก์ สหราชอาณาจักร   |  | ดยุคแห่งเคนต์ |
โปเกมอน สการ์เล็ต และ ไวโอเล็ต

| โปเกมอน สการ์เล็ต โปเกมอน ไวโอเล็ต |
| --- | --- |
กล่องเกมโปเกมอนภาคสการ์เล็ตจำหน่ายในอเมริกาเหนือ แสดงภาพโปเกมอนในตำนาน โคไรดอน กล่องเกมโปเกมอนภาคไวโอเล็ตแสดงโปเกมอนในตำนาน มิไรดอน
ผู้พัฒนา: เกมฟรีก
ผู้จัดจำหน่าย: บริษัท โปเกมอน จำกัด นินเท็นโด
ชุด: โปเกมอน
เครื่องเล่น: นินเท็นโด สวิตช์
วางจำหน่าย: 18 พฤศจิกายน พ.ศ. 2565
แนว: วิดีโอเกมสวมบทบาท
รูปแบบ: ผู้เล่นคนเดียว, ผู้เล่นหลายคน
โปเกมอน สการ์เล็ต และ ไวโอเล็ต (อังกฤษ: Pokémon Scarlet and Violet) หรือ พ็อกเก็ตมอนสเตอร์ สการ์เล็ต และ ไวโอเล็ต (ญี่ปุ่น: ポケットモンスター スカーレット・バイオレット; โรมาจิ: Poketto Monsutā Sukāretto Baioretto) เป็นเกมแนวแอคชันสวมบทบาทสำหรับเครื่องเกมนินเท็นโดสวิทช์ สร้างโดยบริษัทเกมฟรีค จัดจำหน่ายโดยบริษัท โปเกมอน จำกัดและนินเท็นโด วางจำหน่ายทั่วโลกในวันที่ 18 พฤศจิกายน พ.ศ. 2565 และต่อมาได้ออก เนื้อหาที่ดาวน์โหลดได้ (DLC)                     The Hidden Treasure of Area Zero โดยแบ่งเป็น 2ตอน ตอนแรก The Teal Mask ปล่อย                   ในวันที่ 13 กันยายน 2566 และตอนที่สอง The Indigo Disk ปล่อยในวันที่ 14 ธันวาคม 2566
ประวัติ

โปเกมอน สการ์เล็ต และ ไวโอเล็ต เปิดตัวเมื่อวันที่ 27 กุมภาพันธ์ พ.ศ. 2565 ในรายการของ Pokémon Presents โดยรูปแบบเกมยังคงใช้รูปแบบโอเพนเวิลด์ ตามแนวคิด ผจญภัยได้อย่างอิสระในโลกที่แสดงออกอย่างมั่งคั่ง และกลุ่มเป้าหมายของเกมคือ ทุกคนตั้งแต่เด็กไปจนถึงผู้ใหญ่สามารถเพลิดเพลินได้
ทั้งนี้สามารถนำข้อมูลจากโปเกมอนโฮมได้ทุกภาค ซึ่งภาคนี้สามารถนำโปเกมอนที่มาจาก โปเกมอนเลเจนด์ อาร์เซอุส มายังเกมนี้ได้
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เว็บไซต์อย่างเป็นทางการ (อังกฤษ)
เว็บไซต์อย่างเป็นทางการ (ไทย)
อุทกภัยในประเทศปากีสถาน ค.ศ. 2022

| --- | --- |
ภาพถ่ายดาวเทียมทางตอนใต้ของปากีสถานในวันที่ 27 สิงหาคม ค.ศ. 2021 (หนึ่งปีก่อนน้ำท่วม) เปรียบเทียบกับ 27 สิงหาคม ค.ศ. 2022
วันที่: 14 มิถุนายน ค.ศ. 2022 – ตุลาคม ค.ศ. 2022
ที่ตั้ง: แคว้นบาลูจิสถาน, กิลกิต-บัลติสถาน, ภาคใต้ของ แคว้นปัญจาบ, แคว้นสินธ์, แคว้นอาซาดแคชเมียร์, แคว้นไคเบอร์ปัคตูนควา
สาเหตุ: มรสุม 
เสียชีวิต: 1,760  บาดเจ็บ 12,867 คน 
ทรัพย์สินเสียหาย: 10 พันล้านดอลลาร์สหรัฐ (ประมาณการ)
อุทกภัยในประเทศปากีสถาน ค.ศ. 2022 (อังกฤษ: 2022 Pakistan floods) เป็นสถานการณ์อุทกภัยที่เกิดจากมรสุมเอเชียใต้ที่ทำให้เกิดฝนตกหนักมากผิดปกติ รวมไปถึงการละลายของธารน้ำแข็ง และคลื่นความร้อนรุนแรง อุทกภัยครั้งนี้เป็นอุทกภัยที่รุนแรงที่สุดในโลกนับตั้งแต่อุทกภัยในเอเชียใต้ ค.ศ. 2017 และถือว่าเลวร้ายที่สุดในประวัติศาสตร์ของประเทศ  วันที่ 25 สิงหาคม ค.ศ. 2022 ปากีสถานประกาศสถานการณ์ฉุกเฉินอันเนื่องมาจากน้ำท่วม  ภายในวันที่ 29 สิงหาคม ค.ศ. 2022 รัฐมนตรีว่าการกระทรวงการเปลี่ยนแปลงสภาพภูมิอากาศของปากีสถานกล่าวว่า "ประมาณหนึ่งในสามของประเทศจมอยู่ใต้น้ำ" ซึ่งส่งผลกระทบต่อผู้คน 33 ล้านคน  รัฐบาลปากีสถานประมาณการณ์ความเสียหาย 10 พันล้านดอลลาร์สหรัฐจากน้ำท่วมทั่วประเทศ
ต่อมาองค์การอวกาศยุโรปยืนยันผ่านภาพถ่ายดาวเทียมว่ามากกว่าหนึ่งในสามของปากีสถานจมอยู่ใต้น้ำจริง
ในเดือนสิงหาคม ค.ศ. 2022 นายทหารหกนายประสบอุบัติเหตุเฮลิคอปเตอร์ตกระหว่างปฏิบัติงานบรรเทาทุกข์น้ำท่วมที่เกิดขึ้นในพื้นที่ใกล้กับอินเดียและอัฟกานิสถาน ส่งผลให้มีนายทหารเสียชีวิต 6 นาย
โปเกมอน คริสตัล

| โปเกมอน คริสตัล |
| --- | --- |
ผู้พัฒนา: เกมฟรีก
ผู้จัดจำหน่าย: นินเท็นโด
กำกับ: จุนอิจิ มาสึดะ
อำนวยการผลิต: ซาโตรุ อิวาตะ ซาโตชิ ยามาโมโตะ ชิเงรุ มิยาโมโตะ สึเนคาซึ อิชิฮาระ
ศิลปิน: เค็น ซุงิโมริ
เขียนบท: จุนอิจิ มาสึดะ โคติ นิชิโนะ โทชิโนบุ มัตสึมิยะ เคนจิ มัตสึชิมะ
แต่งเพลง: จุนอิจิ มาสึดะ โมริคาชุ อาโอกิ โก อิจิโนเซะ
ชุด: โปเกมอน
เครื่องเล่น: เกมบอลคัลเลอร์
วางจำหน่าย: JP: 14 ธันวาคม 2543 NA: 29 กรกฎาคม 2544 EU: 2 พฤศจิกายน 2544 AU: 30 กันยายน 2544
แนว: วิดีโอเกมสวมบทบาท
รูปแบบ: เล่นคนเดียว, ผู้เล่นหลายคน
โปเกมอนภาคคริสตัล (ญี่ปุ่น: ポケットモンスター クリスタル; โรมาจิ: Poketto Monsutā Kurisutaru; อังกฤษ: Pokémon Crystal Version) เป็นวิดีโอเกมประเภทสวมบทบาทที่พัฒนาโดยเกมฟรีก และจัดจำหน่ายโดยนินเท็นโด สำหรับเครื่องเล่นเกมพกพาเกมบอยคัลเลอร์ ออกจำหน่ายครั้งแรกที่ประเทศญี่ปุ่นในวันที่ 14 ธันวาคม พ.ศ. 2543, ที่ทวีปอเมริกาเมื่อวันที่ 29 กรกฎาคม พ.ศ. 2544, และที่ทวีปยุโรปเมื่อวันที่ 2 พฤศจิกายน พ.ศ. 2544 ตัวเกมเป็นภาคปรับปรุงของ โปเกมอน โกลด์ และ ซิลเวอร์ และเป็นส่วนหนึ่งของรุ่นที่สองในโปเกมอนซีรีส์
ในวันที่ 26 มกราคม พ.ศ. 2561 โปเกมอน คริสตัล ได้ถูกจัดจำหน่ายอีกครั้งในบริการ นินเท็นโด 3ดีเอส เวอร์ชวลคอนโซล ของเครื่องนินเท็นโด 3ดีเอส
ระบบการเล่น

ระบบการเล่นจะคล้ายกับ โปเกมอน โกลด์ และ ซิลเวอร์ แต่จะปรับปรุงเนื้อหาหรือรูปแบบการเล่นให้ดีขึ้นอย่างเช่น แก้จุดบกพร่องที่อยู่ในภาคโกลดและซิลเวอร์,  เพิ่มแอนิเมชันให้โปเกมอนสไปรต์, เป็นต้น และเป็นเกมแรกที่ผู้เล่นสามารถเลือกตัวละครเพศหญิงที่สามารถเล่นได้โดยมีชื่อว่า คริส
การตอบรับ

โปเกมอน คริสตัล ได้รับการตอบรับโดยร่วมในระดับดี ถึงแม้ว่าบทวิจารณ์ในแง่บวกจะน้อยกว่า โปเกมอน โกลด์ และ ซิลเวอร์ โดยเกมแรงกิงส์ให้คะแนน 80 เปอร์เซ็นต์ ซึ่งต่ำกว่าที่ให้ โปกมอน โกลด์ และ ซิลเวอร์ ถึง 10 เปอร์เซ็นต์ และเป็นเกมที่ขายดีเป็นอันดับสองของเครื่องเกมบอยคัลเลอร์ที่ประเทศญี่ปุ่น โดยมียอดขายถึง 1,871,307 ชุด
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เว็บไซต์อย่างเป็นทางการ (อังกฤษ)
เกาะออกโทเบอร์เรโวลูชัน

| ชื่อท้องถิ่น: остров Октябрьской Революции |
| --- | --- |
ภาพถ่ายจากดาวเทียมในเดือนมิถุนายน ค.ศ. 2001 ของเเกาะออกโทเบอร์เรโวลูชันที่แสดงให้เห็นแหล่งน้ำแข็งหลายแห่ง
เกาะออกโทเบอร์เรโวลูชัน
ภูมิศาสตร์
ที่ตั้ง: อาร์กติก
พิกัด: 79°30′N 97°00′E﻿ / ﻿79.500°N 97.000°E﻿ / 79.500; 97.000
กลุ่มเกาะ: เซเวียร์นายาเซมเลีย
พื้นที่: 14,170 ตารางกิโลเมตร (5,470 ตารางไมล์)
อันดับพื้นที่: อันดับ 59
ระดับสูงสุด: 963 ม. (3159 ฟุต)
จุดสูงสุด: ภูเขาออกโทเบอร์เรโวลูชัน
การปกครอง
รัสเซีย
ดินแดน: ดินแดนครัสโนยาสค์
ประชากรศาสตร์
ประชากร: 0
เกาะออกโทเบอร์เรโวลูชัน, เซเวียร์นายาเซมเลีย
เกาะออกโทเบอร์เรโวลูชัน (อังกฤษ: October Revolution Island; ภาษารัสเซีย: остров Октябрьской Революции, ostrov Oktyabrskoy Revolyutsii) เป็นเกาะที่ใหญ่ที่สุดในกลุ่มเกาะเซเวียร์นายาเซมเลียในอาร์กติกของรัสเซีย เกาะนี้ได้รับการตั้งชื่อตามการปฏิวัติเดือนตุลาคมซึ่งทำให้จักรวรรดิรัสเซียกลายเป็นประเทศสังคมนิยม
พื้นที่ของเกาะนี้ได้รับการประเมินว่าอยู่ที่ 14,170 ตร.กม. (5,470 ตร.ไมล์) ทำให้เป็นเกาะที่ใหญ่ที่สุดอันดับที่ 59 ของโลก เกาะนี้มีความสูงถึง 965 ม. (3,166 ฟุต) บนภูเขาออกโทเบอร์เรโวลูชัน ครึ่งหนึ่งของเกาะถูกปกคลุมด้วยธารน้ำแข็งที่ยื่นลงสู่ทะเล ในส่วนที่ปราศจากน้ำแข็ง บนเกาะประกอบด้วยทะเลทรายหรือทุ่งหญ้า
รายชื่อสื่อของเคอร์บี

โลโก้เคอร์บีที่แพร่หลายที่สุด ใช้มาตั้งแต่ ค.ศ. 2001
วิดีโอเกมซีรีส์ เคอร์บี (อังกฤษ: Kirby) เป็นแฟรนไชส์เกมแพลตฟอร์มและประเภทอื่น (เช่น เกมปริศนาและเกมแข่งขัน) ที่เผยแพร่และผลิตโดยนินเท็นโด ตัวเกมถูกพัฒนาโดยฮาลแล็บบราโทรี (HAL Laboratory) ผู้พัฒนากลุ่มที่สอง (second-party developer) ของนินเท็นโด วิดีโอเกมทั้งหมดของ เคอร์บี ได้พัฒนาสำหรับเฉพาะเครื่องเล่นวิดีโอเกมและเครื่องเล่นเกมพกพาของนินเท็นโด ตั้งแต่แฟมิคอมถึงเครื่องเล่นวิดีโอเกมรุ่นปัจจุบัน ตัวซีรีส์เริ่มในประเทศญี่ปุ่นเมื่อวันที่ 27 เมษายน ค.ศ. 1992 ในชื่อ โฮชิ โนะ คาบี (ญี่ปุ่น: 星のカービィ; โรมาจิ: Hoshi no Kābī, แปลตรงตัว: เคอร์บีแห่งดวงดาว) ซึ่งภายหลังได้เผยแพร่ในอเมริกาเหนือและภูมิภาคแพลเมื่อเดือนสิงหาคม ค.ศ. 1992 ในเกม เคอร์บีส์ดรีมแลนด์
ตัวซีรีส์มักมีเนื้อเรื่องวนเวียนเกี่ยวกับเคอร์บีและการผจญภัยในดาวป็อปสตาร์ วิธีเล่นในเกมส่วนใหญ่ให้เคอร์บีสามารถคัดลอกทักษะศัตรูในการผ่านด่าน บางเกมจะมีแนวในการเล่นเกมต่างจากต้นฉบับ ปัจจุบัน ตัวซีรีส์มี 20 เกม มีอนิเมะ 100 ตอนที่มีชื่อว่า เคอร์บี: ไรต์แบคแอตยา! ส่วนตอนที่ 101 ซึ่งเป็นตอนพิเศษมีแอนิเมชันที่ไม่เหมือนกับต้นฉบับ ซีรีส์ เคอร์บี เป็นหนึ่งในแฟรนไชส์ที่มียอดขายวิดีโอเกมมากที่สุดโดยขายไปมากกว่า 20 ล้านอันทั่วโลก ตัวแฟรนไชส์ก่อตั้งโดยมาซาฮิโระ ซากุไร ซึ่งมีส่วนให้ตัวซีรีส์ประสบความสำเร็จ
วิดีโอเกม > เกมแพลตฟอร์ม > ไม่ดั้งเดิม

| ชื่อ | รายละเอียด |
| --- | --- |
เคอร์บี: แคนวาสเคิร์ส วันที่เปิดตัวครั้งแรก: JP: 24 มีนาคม ค.ศ. 2005 NA: 13 มิถุนายน ค.ศ. 2005 EU: 25 พฤศจิกายน ค.ศ. 2005 AU: 6 เมษายน ค.ศ. 2006: ปีที่เปิดตัวโดยเครื่องเล่นเกม: ค.ศ. 2005 – นินเท็นโด DS
เคอร์บี: แคนวาสเคิร์ส วันที่เปิดตัวครั้งแรก: JP: 24 มีนาคม ค.ศ. 2005 NA: 13 มิถุนายน ค.ศ. 2005 EU: 25 พฤศจิกายน ค.ศ. 2005 AU: 6 เมษายน ค.ศ. 2006: หมายเหตุ: รู้จักในทวีปยุโรปว่า เคอร์บี: พาเวอร์เพนต์บรัช (Kirby: Power Paintbrush) และในประเทศญี่ปุ่นว่า ทัตจิ! คาบี (ญี่ปุ่น: タッチ!カービィ; โรมาจิ: Tacchi! Kābī)    
เคอร์บีส์เอปิกยาร์น วันที่เปิดตัวครั้งแรก: JP: 14 ตุลาคม ค.ศ. 2010 NA: 17 ตุลาคม ค.ศ. 2010 EU: 25 กุมภาพันธ์ ค.ศ. 2011: ปีที่เปิดตัวโดยเครื่องเล่นเกม: ค.ศ. 2010 – วี
เคอร์บีส์เอปิกยาร์น วันที่เปิดตัวครั้งแรก: JP: 14 ตุลาคม ค.ศ. 2010 NA: 17 ตุลาคม ค.ศ. 2010 EU: 25 กุมภาพันธ์ ค.ศ. 2011: หมายเหตุ: รู้จักในประเทศญี่ปุ่นว่า เคโตะ โนะ คาบี (ญี่ปุ่น: 毛糸のカービィ; โรมาจิ: Keito no Kābī)    
เคอร์บีแมสแอทแทค วันที่เปิดตัวครั้งแรก: JP: 4 สิงหาคม ค.ศ. 2011 NA: 19 กันยายน ค.ศ. 2011 EU: 28 ตุลาคม ค.ศ. 2011 AU: 27 ตุลาคม ค.ศ. 2011: ปีที่เปิดตัวโดยเครื่องเล่นเกม: ค.ศ. 2011 – นินเท็นโด DS
เคอร์บีแมสแอทแทค วันที่เปิดตัวครั้งแรก: JP: 4 สิงหาคม ค.ศ. 2011 NA: 19 กันยายน ค.ศ. 2011 EU: 28 ตุลาคม ค.ศ. 2011 AU: 27 ตุลาคม ค.ศ. 2011: หมายเหตุ: รู้จักในประเทศญี่ปุ่นว่า อัตสึเมเตะ! คาบี (ญี่ปุ่น: あつめて！カービィ; โรมาจิ: Atsumete! Kābī)    
เคอร์บีแอนด์เดอะเรนโบว์เคิร์ส วันที่เปิดตัวครั้งแรก: JP: 22 มกราคม ค.ศ. 2015 NA: 20 กุมภาพันธ์ ค.ศ. 2015 EU: 8 พฤษภาคม ค.ศ. 2015: ปีที่เปิดตัวโดยเครื่องเล่นเกม: ค.ศ. 2015 – วียู
เคอร์บีแอนด์เดอะเรนโบว์เคิร์ส วันที่เปิดตัวครั้งแรก: JP: 22 มกราคม ค.ศ. 2015 NA: 20 กุมภาพันธ์ ค.ศ. 2015 EU: 8 พฤษภาคม ค.ศ. 2015: หมายเหตุ: รู้จักในทวีปยุโรปว่า เคอร์บีแอนด์เดอะเรนโบว์เพนต์บรัช (Kirby and the Rainbow Paintbrush) และในประเทศญี่ปุ่นว่า ทัตจิ! คาบีซูปาเรนโบ (ญี่ปุ่น: タッチ！カービィ スーパーレインボー; โรมาจิ: Tacchi! Kābī Sūpāreinbō)
วิดีโอเกม > เกมแพลตฟอร์ม > รีเมค > ดั้งเดิม

| ชื่อ | รายละเอียด |
| --- | --- |
เคอร์บี: ไนต์แมร์อินดรีมแลนด์ วันที่เปิดตัวครั้งแรก: JP: 25 ตุลาคม ค.ศ. 2002 NA: 2 ธันวาคม ค.ศ. 2002 PAL: 26 กันยายน ค.ศ. 2003: ปีที่เปิดตัวโดยเครื่องเล่นเกม: ค.ศ. 2002 – เกมบอยอัดวานซ์ ค.ศ. 2014 – วียู (เวอร์ชวลคอนโซล)
เคอร์บี: ไนต์แมร์อินดรีมแลนด์ วันที่เปิดตัวครั้งแรก: JP: 25 ตุลาคม ค.ศ. 2002 NA: 2 ธันวาคม ค.ศ. 2002 PAL: 26 กันยายน ค.ศ. 2003: หมายเหตุ: รู้จักในประเทศญี่ปุ่นว่า โฮชิ โนะ คาบี: ยูเมะ โนะ อิซูมิ เดรักกุซุ (ญี่ปุ่น: 星のカービィ 夢の泉デラックス; โรมาจิ: Hoshi no Kābī Yume no Izumi Derakkusu)  รีเมคของ เคอร์บีส์แอดเวนเจอร์    
เคอร์บีซูเปอร์สตาร์อัลตรา วันที่เปิดตัวครั้งแรก: NA: 29 กันยายน ค.ศ. 2008 JP: 6 พฤศจิกายน ค.ศ. 2008 EU: 18 ธันวาคม ค.ศ. 2009: ปีที่เปิดตัวโดยเครื่องเล่นเกม: ค.ศ. 2008 – นินเท็นโด DS
เคอร์บีซูเปอร์สตาร์อัลตรา วันที่เปิดตัวครั้งแรก: NA: 29 กันยายน ค.ศ. 2008 JP: 6 พฤศจิกายน ค.ศ. 2008 EU: 18 ธันวาคม ค.ศ. 2009: หมายเหตุ: รู้จักในประเทศญี่ปุ่นว่า โฮชิ โนะ คาบี: อุรุโตราซูปาเดรักกุซุ (ญี่ปุ่น: 星のカービィ ウルトラスーパーデラックス; โรมาจิ: Hoshi no Kābī Urutora Sūpā Derakkusu)  รีเมคของ เคอร์บีซูเปอร์สตาร์  ตัวเกมมีวิดีโอ, กราฟิกที่พัฒนา และสนับสนุนจอสัมผัส ทั้งหมดไม่มีในต้นฉบับ    
เคอร์บีส์ดรีมคอลเลกชัน วันที่เปิดตัวครั้งแรก: NA: 16 กันยายน ค.ศ. 2012 JP: 19 กรกฎาคม ค.ศ. 2012: ปีที่เปิดตัวโดยเครื่องเล่นเกม: ค.ศ. 2012 – วี
เคอร์บีส์ดรีมคอลเลกชัน วันที่เปิดตัวครั้งแรก: NA: 16 กันยายน ค.ศ. 2012 JP: 19 กรกฎาคม ค.ศ. 2012: หมายเหตุ: รวมเกม เคอร์บีส์ดรีมแลนด์, เคอร์บีส์แอดเวนเจอร์, เคอร์บีส์ดรีมแลนด์ 2, เคอร์บีซูเปอร์สตาร์, เคอร์บีส์ดรีมแลนด์ 3 และ เคอร์บี 64: เดอะคริสตัลชาร์ดส  รู้จักกันในประเทศญี่ปุ่นว่า โฮชิ โนะ คาบี นิ-จุ-ชูเน็ง ซูเปชารุโคเรกุชง (ญี่ปุ่น: 星のカービィ 20周年スペシャルコレクション; โรมาจิ: Hoshi no Kābī Ni-ju-shūnen Supesharu Korekushon)
วิดีโอเกม > เกมแพลตฟอร์ม > รีเมค > ไม่ดั้งเดิม

| ชื่อ | รายละเอียด |
| --- | --- |
เคอร์บีส์เอ็กซ์ตราเอปิกยาร์น วันที่เปิดตัวครั้งแรก: ทั่วโลก: 8 มีนาคม ค.ศ. 2019: ปีที่เปิดตัวโดยเครื่องเล่นเกม: ค.ศ. 2019 – นินเท็นโด 3DS
เคอร์บีส์เอ็กซ์ตราเอปิกยาร์น วันที่เปิดตัวครั้งแรก: ทั่วโลก: 8 มีนาคม ค.ศ. 2019: หมายเหตุ: รีเมคของ เคอร์บีส์เอปิกยาร์น  รู้จักกันในประเทศญี่ปุ่นว่า เคโตะ โนะ คาบี ปุราซุ (ญี่ปุ่น: 毛糸のカービィ プラス; โรมาจิ: Keito no kābī purasu)
วิดีโอเกม > ถูกยกเลิก

| ชื่อ | รายละเอียด |
| --- | --- |
เคอร์บีส์แอร์ไรด์ Cancellation date: N/A: Proposed system release: นินเท็นโด 64
เคอร์บีส์แอร์ไรด์ Cancellation date: N/A: หมายเหตุ: เผยแพร่ในเกมคิวบ์เมื่อ ค.ศ. 2003   
เคอร์บีทิลต์ 'เอ็น' ทัมเบิล 2 Cancellation date: ค.ศ. 2002: Proposed system release: เกมคิวบ์/เกมบอยอัดวานซ์
เคอร์บีทิลต์ 'เอ็น' ทัมเบิล 2 Cancellation date: ค.ศ. 2002: หมายเหตุ: ภาคต่อของ เคอร์บีทิลต์ 'เอ็น' ทัมเบิล สำหรับเกมบอยคัลเลอร์   
คิดเคอร์บี (Kid Kirby) - ซูเปอร์แฟมิคอม - ถูกยกเลิก
คาบีฟามืรี (ญี่ปุ่น: カービィファミリー; โรมาจิ: Kābī Famirī) - เกมบอยคัลเลอร์ - ถูกยกเลิก
เคอร์บี จีซีเอ็น (Kirby GCN; ในประเทศญี่ปุ่นคือ โฮชิ โนะ คาบี จีซี (ญี่ปุ่น: 星のカービィ GC; โรมาจิ: Hoshi no Kābī GC)) - เกมคิวบ์ - ถูกยกเลิก
สื่ออื่น

| ชื่อ | รายละเอียด |
| --- | --- |
เคอร์บี: ไรต์แบคแอตยา! ค.ศ. 2001–2003 – รายการโทรทัศน์ที่มี 100 ตอน: หมายเหตุ: เผยแพร่ในอเมริกาเหนือโดย 4Kids Entertainment เป็นเวลาสี่ปี ตั้งแต่ ค.ศ. 2002 ถึง 2006.   
โฮชิ โนะ คาบี: เดเดเด เดะ ปูปูปุ นะ โมโนงาตาริ ค.ศ. 1995–2006 – ซีรีส์มังงะ: หมายเหตุ: ซีรีส์มังงะของ เคอร์บี ที่ดำเนินเรื่องเป็นเวลานาน
แหล่งข้อมูลอื่น

Official US Kirby website
Official Japanese Kirby website
HAL Laboratory website
Nintendo website
เกาะโคเตลนืย

| --- | --- |
ที่ตั้งของเกาะโคเตลนีในสหพันธรัฐรัสเซีย
โคเตลนี
ภูมิศาสตร์
ที่ตั้ง: ทะเลไซบีเรียตะวันออก
พิกัด: 75°20′N 141°00′E﻿ / ﻿75.333°N 141.000°E﻿ / 75.333; 141.000
กลุ่มเกาะ: หมู่เกาะไซบีเรียใหม่
เกาะทั้งหมด: 7
เกาะหลัก: 3
พื้นที่: 23,165 ตารางกิโลเมตร (8,944 ตารางไมล์)
ระดับสูงสุด: 361 ม. (1184 ฟุต)
จุดสูงสุด: มาลากาติน-ทาส
การปกครอง
รัสเซีย
สาธารณรัฐ: ยาคูเทีย
ประชากรศาสตร์
ประชากร: 2 (ค.ศ. 2017)
ความหนาแน่น: 0.000086/กม.2 (0.000223/ตารางไมล์)
กลุ่มชาติพันธุ์: ไม่มี
เกาะโคเตลนืย (อังกฤษ: Kotelny Island; รัสเซีย: Остров Котельный, อักษรโรมัน: Ostrov Kotelny; ซาคา: Олгуйдаах Aрыы, อักษรโรมัน: Olguydaax Arııta) เป็นส่วนหนึ่งของกลุ่มเกาะหมู่เกาะอันซูในหมู่เกาะนิวไซบีเรียที่ตั้งอยู่ระหว่างทะเลลัปเตฟ และ ทะเลไซบีเรียตะวันออกในเขตอาร์กติกของรัสเซีย โดยอยู่ภายใต้การบริหารและการปกครองของเขตบูลุนสกีในสาธารณรัฐซาฮา (ยาคูเทีย)
พื้นที่รวมของเกาะโคเตลนืยมีขนาด 23,165 กม.2 เกาะโคเตลนืยเป็นหนึ่งใน 50 เกาะที่ใหญ่ที่สุดในโลก
โปเกมอน ซัน และ มูน

| โปเกมอน ซัน โปเกมอน มูน |
| --- | --- |
กล่องเกมโปเกมอนภาคซันจำหน่ายในอเมริกาเหนือ แสดงภาพโปเกมอนในตำนาน โซกาเลโอ กล่องเกมโปเกมอนภาคมูนแสดงโปเกมอนในตำนาน ลูนาอาล่า
ผู้พัฒนา: เกมฟรีก
ผู้จัดจำหน่าย: บริษัท โปเกมอน จำกัด นินเท็นโด
กำกับ: ชิเงรุ โอโมริ
อำนวยการผลิต: จุนอิจิ มาสึดะ ชิน อูไว ทากาโตะ อุตสึโนมิยะ ฮิโตชิ ยามากามิ ชินยะ ทากาฮาชิ
ออกแบบ: ชิเงรุ โอโมริ
โปรแกรมเมอร์: โซสึเกะ ทามาดะ
ศิลปิน: ทาคาโอะ อุนโนะ
เขียนบท: โทชิโนบุ มัตสึมิยะ ซุงุรุ นาคัตซุย เค็นจิ มัตสึชิมะ มาซาฟูมิ นูกิตะ
แต่งเพลง: มินาโกะ อาดาจิ โก อิจิโนเซะ จุนอิจิ มาสึดะ ฮิโตมิ ซาโต้ โทโมอากิ โอกะ ฮิเดอากิ คุโรดะ
ชุด: โปเกมอน
เครื่องเล่น: นินเท็นโด 3ดีเอส
วางจำหน่าย: ทั่วโลก: 18 พฤศจิกายน พ.ศ. 2559 EU: 23 พฤศจิกายน พ.ศ. 2559
แนว: วิดีโอเกมสวมบทบาท
รูปแบบ: เล่นคนเดียว, เล่นหลายคน
โปเกมอน ซันและมูน (ญี่ปุ่น: ポケットモンスター　サン・ムーン; โรมาจิ: Poketto Monsutā San & Mūn; อังกฤษ: Pokémon Sun and Moon) เป็นวิดีโอเกมสวมบทบาทที่พัฒนาโดยบริษัทเกมฟรีก จำหน่ายโดยบริษัท โปเกมอน จำกัดและนินเท็นโด ออกจำหน่ายทั่วโลกในวันที่ 18 พฤศจิกายน พ.ศ. 2559 ภูมิภาคอโลลา ยึดตาม หมู่เกาะฮาวาย โปเกมอนเริ่มต้น โมะคุโร่ เนียบี้ อะชิมาริ (ฉลองครบรอบ 20 ปี ซีรีส์โปเกมอน) รองรับ 9 ภาษาได้แก่ ภาษาอังกฤษ ภาษาอิตาลี ภาษาสเปน ภาษาเกาหลี ภาษาฝรั่งเศส ภาษาเยอรมัน ภาษาญี่ปุ่น จีนตัวย่อ และ จีนตัวเต็ม
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เว็บไซต์ทางการ (อังกฤษ)
ทางหลวงแผ่นดินหมายเลข 1009

|  ทางหลวงแผ่นดินหมายเลข 1009> ข้อมูลของเส้นทาง |
| --- | --- |
ความยาว: 46.700 กิโลเมตร (29.018 ไมล์)
ประวัติ
ทางแยกที่สำคัญ
ปลายทางทิศใต้:  ทล.108 ใน อ.จอมทอง จ.เชียงใหม่
ปลายทางทิศเหนือ: สิ้นสุดระยะทางที่ กม.46+700 (ยอดดอยอินทนนท์) ใน อ.จอมทอง จ.เชียงใหม่
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 1009 [แยกทางหลวงหมายเลข 108 (จอมทอง) - ดอยอินทนนท์] เป็นถนนที่ตั้งอยู่สูงที่สุดในประเทศไทย เส้นทางสู่ยอดดอยอินทนนท์ ทางหลวงแผ่นดินขนาด 2 ช่องจราจร เชื่อมระหว่างอำเภอจอมทอง จังหวัดเชียงใหม่ สิ้นสุดที่ยอดดอยอินทนนท์ อุทยานแห่งชาติดอยอินทนนท์ และบรรจบกับทางหลวงแผ่นดินหมายเลข 1192 ที่กิโลเมตรที่ 32 อีกด้วย
รายละเอียดของเส้นทาง

ทางหลวงแผ่นดินหมายเลข 1009 เป็นเส้นทาง 2 ช่องจราจร เริ่มจากแยกทางหลวงหมายเลข 108 บริเวณกิโลเมตรที่ 57 ในอำเภอจอมทอง จังหวัดเชียงใหม่ และตัดขึ้นอุทยานแห่งชาติดอยอินทนนท์ ลักษณะเส้นทางจะลาดชันขึ้นเรื่อยๆ แต่ไม่คดเคี้ยวมากนัก โดยอยู่ในความควบคุมของสำนักงานทางหลวงที่ 1 (เชียงใหม่) แขวงทางหลวงเชียงใหม่ที่ 1 มีระยะทางทั้งสิ้น 46.7 กิโลเมตร
ทางแยกที่สำคัญ

มีทางแยก 2 แห่ง คือ แยกทางหลวงหมายเลข 1284 (แยกทางหลวง 1009 - บ้านขุนวาง) บริเวณกิโลเมตรที่ 26 และทางแยกทางหลวงหมายเลข 1009 อ.จอมทอง - อ.แม่แจ่ม (ทางหลวงแผ่นดินหมายเลข 1192)
ดูเพิ่ม

อุทยานแห่งชาติดอยอินทนนท์
อำเภอจอมทอง
อำเภอแม่แจ่ม
กองทัพอวกาศ

กองทัพอวกาศ เป็นหนึ่งในเหล่าทัพทหารของประเทศที่ดำเนินการปฏิบัติการทางทหารในห้วงอวกาศหรือสงครามอวกาศ กองทัพอวกาศแห่งแรกของโลก คือ กองทัพอวกาศรัสเซีย ก่อตั้งขึ้นในปี ค.ศ. 1992 ในฐานะเหล่าทัพอิสระ อย่างไรก็ตาม กองทัพถูกโอนกำลังรบสองครั้ง ครั้งแรกถูกไปปยังกองทัพจรวดยุทธศาสตร์ในช่วงปี ค.ศ. 1997–2001 และในช่วงปี ค.ศ. 2001–2011 จึงโอนไปยังกองทัพอากาศรัสเซียเพื่อสถาปนากองทัพอากาศและอวกาศรัสเซียในปี ค.ศ. 2015 ซึ่งปัจจุบันมีสถานะเป็นเหล่าทัพรวมกัน ในปี ค.ศ. 2024 มีกองทัพอวกาศแยกเป็นกองทัพอิสระสองทัพ ได้แก่ กองทัพอวกาศสหรัฐ และกองทัพอวกาศปลดปล่อยประชาชนจีน
ประเทศศักยภาพทางอวกาศรองลงมาหรือกำลังพัฒนาอาจรวมกองทัพอากาศและอวกาศเข้าเป็นเหล่าทัพเดียวกัน เช่น กองทัพอากาศและอวกาศรัสเซีย กองทัพอากาศและอวกาศสเปน กองทัพอากาศและอวกาศฝรั่งเศส หรือกองทัพอากาศและอวกาศอิหร่าน หรือจัดให้อยู่ภายใต้สำนักงานป้องกันประเทศอิสระ เช่น สำนักงานป้องกันอวกาศอินเดีย ซึ่งในระยะเริ่มต้น ประเทศศักยภาพทางอวกาศเหล่านี้ มักควบหน้าที่ร่วมกับกองทัพอากาศของตนเองก่อน
กองทัพอวกาศ

รายการข้างล่างนี้ เป็นรายชื่อของกองทัพอวกาศที่ปฏิบัติการทางอวกาศ ดังนี้:
กองทัพอวกาศสหรัฐ (ค.ศ. 2019–ปัจจุบัน)
กองทัพอวกาศปลดปล่อยประชาชนจีน (ค.ศ. 2024–ปัจจุบัน)
กองทัพอวกาศรัสเซีย (ค.ศ. 2015–ปัจจุบัน; แยกอิสระ ค.ศ. 1992–1997 และ ค.ศ. 2001–2011)
ตรากองทัพอวกาศ
เครื่องหมายเดลต้าของกองทัพอวกาศสหรัฐ
ตราของกองทัพปลดปล่อยประชาชนจีน ถูกใช้โดยกองทัพอวกาศปลดปล่อยประชาชนจีน
เครื่องหมายของกองทัพอวกาศรัสเซีย